Liepupe (ciems)
Šis raksts ir par apdzīvotu vietu. Par citām jēdziena Liepupe nozīmēm skatīt nozīmju atdalīšanas lapu. Liepupe ir ciems Vidzemē, Liepupes pagasta sastāvā. Ciems atrodas 5 km no Baltijas jūras krasta Metsepoles līdzenumā un Piejūras zemienē. Ciema un tam cauri tekošās upes nosaukums cēlies no latviskota seno lībiešu vārda Pernigele (lībiešu: pārn — liepa, joug — upe). Saskaņā ar 2013. gada datiem Liepupē dzīvo 367 iedzīvotāji. Šajā apdzīvotajā vietā atrodas Liepupes muiža, kas ir celta 1751. gadā un tā ir viena no vislabāk saglabātajām baroka laika muižām Vidzemē. Kopš 2012. gada Liepupē norisinās līdz šim vienīgais akustiskās mūzikas festivāls Baltijā — "Sudraba kaija".